Virallinen lehti nro C 341 , 09/11/1998 s. 0118



A4-0361/98 Päätöslauselma esityksestä Euroopan unionin yleiseksi talousarvioksi varainhoitovuodeksi 1999(C4-0300/98)Pääluokka I - Euroopan parlamentti, - Liite: OikeusasiamiesPääluokka II - NeuvostoPääluokka IV - TuomioistuinPääluokka V - TilintarkastustuomioistuinPääluokka VI - Talous- ja sosiaalikomitea ja alueiden komitea Euroopan parlamentti, joka - ottaa huomioon EY:n perustamissopimuksen 203 artiklan, - ottaa huomioon 29. lokakuuta 1993 tehdyn toimielinten välisen sopimuksen talousarviota koskevasta kurinalaisuudesta ja talousarviomenettelyn parantamisesta, - ottaa huomioon 2. huhtikuuta 1998 antamansa päätöslauselman vuoden 1999 talousarviomenettelyn suuntaviivoista: Pääluokka I - Euroopan parlamentti, liite: Oikeusasiamies, Pääluokka II - Neuvosto, Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Talous- ja sosiaalikomitea ja alueiden komitea ((EYVL C 138, 4.5.1998, s. 153.)), - ottaa huomioon 2. huhtikuuta 1998 antamansa päätöslauselman ehdotuksesta Euroopan parlamentin ja Euroopan unionin neuvoston päätökseksi rahoitusnäkymien mukauttamisesta toteuttamisedellytyksiin (komission 29 päivänä lokakuuta 1993 tehdyn toimielinten välisen sopimuksen 10 kohdan mukaisesti esittämä) (SEC(98)0307 - C4-0192/98) ((EYVL C 138, 4.5.1998, s. 155.)), - ottaa huomioon 28. toukokuuta 1998 antamansa päätöslauselman ennakkoarviosta Euroopan parlamentin tuloista ja menoista ja ennakkoarviosta oikeusasiamiehen tuloista ja menoista varainhoitovuodeksi 1999 ja oikaisukirjelmästä alustavaan esitykseen korjaavaksi ja täydentäväksi talousarvioksi nro 1/98 ((EYVL C 195, 22.6.1998, s. 45.)), - ottaa huomioon 15. syyskuuta 1998 antamansa lausunnon ehdotuksesta neuvoston asetukseksi (EY, EHTY, Euratom) 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta (KOM(98)0206 - C4-0290/98 - 98/0130(CNS)) ((Kyseisen istunnon pöytäkirja, osa II, kohta 5.)), - ottaa huomioon 7. lokakuuta 1998 tekemänsä päätöksen varainhoitovuoden 1996 talousarvion toteuttamista koskevan vastuuvapauden myöntämisestä - Pääluokka I - Euroopan parlamentti/oikeusasiamiestä koskeva liite; - Pääluokat IV - Tuomioistuin - V - Tilintarkastustuomioistuin - VI - Osa B: Alueiden komitea sekä päätöslauselman, jolla ilmoitetaan talous- ja sosiaalikomitealle Euroopan unionin varainhoitovuoden 1996 yleisen talousarvion toteuttamista koskevan vastuuvapauden myöntämispäätöksen lykkäämisestä - Pääluokka VI - Osa A: Talous- ja sosiaalikomitea ((Kyseisen istunnon pöytäkirja, osa II, kohta 15.)), - ottaa huomioon alustavan esityksen talousarvioksi varainhoitovuodeksi 1999 (KOM(98)0300), - ottaa huomioon esityksen yleiseksi talousarvioksi varainhoitovuodeksi 1999 (C4-0300/98), - ottaa huomioon EY:n perustamissopimuksen 142 artiklan, EHTY:n perustamissopimuksen 25 artiklan ja Euratomin perustamissopimuksen 112 artiklan, - ottaa huomioon työjärjestyksensä 10 artiklan, - ottaa huomioon budjettivaliokunnan mietinnön ja vetoomusvaliokunnan lausunnon (A4-0361/98); I. Yleinen kehys 1. Muistuttaa peruslähtökohtanaan olevan, että vuoden 1999 talousarviomenettelyyn sovelletaan samanlaista kurinalaisuutta kuin jäsenvaltiot soveltavat omiin talousarvioihinsa; 2. Katsoo, että tämän tavoitteen toteuttaminen edellyttää menojen rajallista ja perusteltua lisäämistä, joka perustuu moitteettoman varainhoidon ja erityisesti taloudellisuuden ja kustannustehokkuuden periaatteisiin ja jossa otetaan huomioon erityisesti vuoden 1997 talousarvion ja kuluvan varainhoitovuoden määrärahojen toteuttamisesta saadut tulokset; 3. Haluaa korostaa, että toimielinten välisen tehokkaan yhteistyön toteuttaminen erityisesti aloilla, jotka kuuluvat henkilöstösääntöjen määräysten piiriin, saattaa edistää hallintomäärärahojen järkiperäistä hoitoa, toimia mahdollisena säästöjen lähteenä ja edistää menojen vertailukelpoisuutta ja yhtenäisten sääntöjen soveltamista; 4. On luonut toimielinten, komiteoiden ja erillisvirastojen työntekijöiden eläkejärjestelmän uudistamista varten talousarvioon rakenteelliset edellytykset, joista käydään toimielinten välisiä neuvotteluja neuvoston kanssa; 5. Muistuttaa kehottaneensa toimielimiä antamaan - tähän menettelyyn liittyviä suuntaviivoja hyväksyttäessä - aiheellisia tietoja henkilöstöpolitiikkaan liittyvistä näkökohdista sekä ottamaan käyttöön uusiin teknologioihin perustuvia työmenetelmiä; 6. Panee merkille komission välittämän kertomuksen nimikkeistön yhdenmukaistamisesta, jota oli pyydetty vuoden 1998 talousarvion hyväksymismenettelyn yhteydessä, ja kehottaa toimielimiä ottamaan huomioon nämä ehdotukset esittäessään ennakkoarvioita tuloistaan ja menoistaan varainhoitovuodeksi 2000; 7. Panee merkille, että neuvosto jätti vuoden 1999 talousarvioesityksen ensimmäisessä käsittelyssä 300,4 miljoonan euron marginaalin; II. Pääluokka I - Euroopan parlamentti 8. Palauttaa mieleen olevansa sitoutunut parlamentaarisen yhteistyön edistämiseen Välimeren alueella Euro-Välimeren parlamentaarisen foorumin muodossa täytäntöönpanemalla marraskuussa 1995 annetun Barcelonan julistuksen; palauttaa mieleen myös komission julkilausuman, jonka mukaan Välimeren kolmansien maiden edustajien osallistuminen kyseiseen foorumiin voidaan rahoittaa kokonaisuudessaan Meda-ohjelmasta; 9. On muuttanut vastaavasti nimikkeistöä ja talousarvion alamomenttien 1004 «Matka- ja oleskelukulut kokouksiin osallistuttaessa ja oheiskulut» ja 1301 «Työmatkakulut» esitystapaa; 10. Suosittelee parlamentin valmistamiseksi Amsterdamin sopimuksen voimaantuloa varten, että sen poliittiset elimet hyväksyvät seuraavat ehdotukset vuoden 1998 loppuun mennessä: valiokuntien rakenteiden ja toimivallan rationalisointi, parlamentin elinten määrän vähentäminen ja parlamentin toiminnan keskittäminen selkeämmin poliittiseen toimintaan, lainsäädäntöön ja talousarvioon; katsoo, että korkeaa laatua ja kustannustehokkuutta, hyvää työnjakoa, laajaa edustuksellisuutta ja elinten rationalisointia koskevien arviointiperusteiden pitäisi ohjata näitä ehdotuksia, kun otamme huomioon vuoden 1999 talousarvioesityksessä hyväksytyt voimavarat; katsoo, että kaikki nämä ehdotukset olisi hyväksyttävä täysistunnossa; 11. Muistuttaa, että tällä hetkellä on käynnissä lainsäädäntömenettely, joka koskee ehdotusta neuvoston asetukseksi, jolla määritetään parlamentin jäsenten avustajien palvelussuhteen ehtojen yleinen kehys; 12. On siksi luonut tarkistuksen avulla asianmukaisen nimikkeistön eli uuden luvun 39 «Parlamentin jäsenten avustajiin liittyvät menot» ja momentin 390 «Parlamentin jäsenten avustajat»; 13. Panee merkille ennakkoarviota tuloista ja menoista hyväksyttäessä sen pyynnöstä esitetyt mietinnöt henkilöstökysymyksistä sekä tiettyjen niihin liittyvien menojen toteuttamisen tuloksista; 14. On päättänyt tarkistuksen avulla seuraavista toimenpiteistä: hallintokaavio: palkkaluokkien korottaminen / muuntaminen: - vakinaiset virat: 1 LA7:stä A7:ään valiokuntien ja valtuuskuntien pääosaston parlamentin asiakirjojen seurannasta vastaavaa yksikköä varten sekä tiettyjen merkintöjen muuttaminen henkilöstötaulukossa varainhoitovuoden 1998 kuluessa tehtyjen päätösten seurauksena; - väliaikaiset toimet: 2 A7:stä A5:een, 1 B5:stä B3:een, 2 C5:stä C3:een niiden valiokuntien puheenjohtajien kanssa käytyjen keskustelujen seurauksena, joihin laajentuminen eniten vaikuttaa; muut toimenpiteet: - ylimääräiset toimihenkilöt: määrärahojen vahvistaminen vuoden 1998 tasolle ottaen huomioon määrärahojen siirtoa C9/98 koskeneet neuvottelut; - tulkit ja muu konferenssihenkilöstö: määrärahojen vähentäminen 1,5 miljoonalla eurolla ottaen huomioon todetut rakenteelliset säästöt; freelance-tulkkien matkakulujen korvaamista koskevien säännösten määrittely ((Ennen asianosaisten toimielinten (Euroopan parlamentti, komissio ja tuomioistuin) välillä AIIC:n (konferenssitulkkien kansainvälinen liitto) kanssa komission johdolla käytäviä neuvotteluja.)); - 60 000 euron määrärahan ottaminen talousarvioon vammaisille henkilöille annettavana sosiaalisena tukena (alamomentti 1640) sekä pyyntö hyväksyä yhteistyössä komission kanssa yleiset määräykset, jotka koskevat tämän tuen myöntämistä ((Tälle tuelle olisi sitä koskevissa säännöissä asetettava enimmäismäärä, sen olisi tarjottava toimivaltaiselle hallinnolliselle vallankäyttäjälle objektiiviset kriteerit kulukorvausvaatimusten arvioimiseksi, ottamatta kuitenkaan huomioon kohtuuttomia kuluja, tarjottava mekanismi näiden menojen säännölliselle tarkastamiselle menot oikeuttavien ja todistavien asiakirjojen perusteella sekä otettava huomioon puolison palkan vaikutus samalla tavalla kuin tehdään laskettaessa muita perhelisiä.)); - 100 000 euron määrärahan ottaminen alamomenttiin 1863 «Lasten päiväkoti ja muut seimet ja lastentarhat»; 15. Panee merkille selvityksen tietotekniikan alan kehityksestä sekä vaikutukset, joita aiheuttaa siirtyminen toimielinten yhteisen tekstinkäsittelyohjelmiston käyttöön, joka on osoittautunut välttämättömäksi, jotta voitaisiin jatkaa ja kehittää asiakirjojen vaihtoa komission ja neuvoston kanssa; muistuttaa painopisteinään olevan muun muassa euron käyttöönotto, vuoteen 2000 siirtymisen vaikutukset ja varainhoitovuoden 1998 kuluessa esitetyt erityispyynnöt, jotka koskevat toimielinten sisäisten ja toimielinten välisten sähköpostisovellusten parantamista, mahdollisuutta käyttää uudelleen toimipaikoissa olevaa PC-työasemakantaa, asiakirjojen sähköisen siirron nopeampaa kehittämistä, mukaan lukien talousarviomenettelyn hoito ja siihen liittyvien asiakirjojen käsittely ((SEI-BUD+.)), paperilla jaettujen asiakirjojen määrän vähentämiseksi huomattavasti; 16. On päättänyt tarkistuksen avulla vapauttaa luvussa 21 «Tietojenkäsittely ja televiestintä» varaukseen otetut määrärahat sekä lisätä kyseisten budjettikohtien määrärahoja yhteensä 2,95 miljoonalla eurolla, mukaan lukien toiseen tekstinkäsittelyohjelmaan siirtymiseen liittyvä ammatillinen koulutus; 17. Kehottaa pääsihteeriään poistamaan pullonkaulat, joiden vuoksi Brysselin täysistuntojen sanatarkat istuntoselostukset eivät ole ajoissa jäsenten saatavilla; 18. Panee merkille saavutetun edistyksen ja parhaillaan käytävät neuvottelut ja toteaa, että Strasbourgissa sijaitsevan IPE IV -rakennuksen osto-optio olisi käytettävä vuoden 1999 aikana ja siihen olisi liityttävä 10-vuotinen jälleenrahoitus tarjouskilpailun jälkeen Brysselissä sijaitsevaan D3-rakennukseen verrattavalla tavalla; panee merkille myös Brysselin D3-rakennuksen vuokrasopimuksesta aiheutuvien vuosimaksujen määrän laskemisesta saadut suotuisammat tiedot; 19. On siten päättänyt tarkistuksen avulla lisätä alamomentin 2000 «Vuokrat ja pitkäaikaisesta vuokrasopimuksesta aiheutuvat maksut» määrärahoja 10,8 miljoonalla eurolla ja vähentää momentin 206 «Kiinteän omaisuuden hankinta» määrärahoja 8,3 miljoonalla eurolla; 20. Panee merkille varainhoitovuoden 1998 aikana käydyt keskustelut momentista 203 «Siivous ja ylläpito» ja ottaa siksi varauksesta 5 miljoonan euron määrärahan tähän kohtaan; 21. On lisännyt tarkistuksen avulla momentin 250 «Kokoukset yleensä» määrärahoja Euroopan keskuspankin kanssa aloitetusta vuoropuhelusta aiheutuvien toiminnallisten tarpeiden (erityisesti asiantuntijoiden kuuleminen) täyttämiseksi; 22. Kehottaa pääsihteeriään esittämään ehdotuksen siitä, miten toimistojen ja kokoustilojen arvoesineiden turvallisuutta voidaan parantaa; Oikeusasiamiestä koskeva liite 23. Muistuttaa, että oikeusasiamies aikoo esittää edellä mainitussa 15. syyskuuta 1998 antamassaan lausunnossa ehdotuksia väliaikaisten tointen muuttamisesta pysyviksi toimiksi; muistuttaa myös suositelleensa ehdotusta varainhoitoasetuksen muuttamisesta käsiteltäessä sitä, että oikeusasiamiehen talousarvio erotettaisiin vastedes omaan pääluokkaansa; muistuttaa, että komissio on kannattanut tätä ehdotusta; 24. Toteaa lisäksi, että luvun 11 «Palveluksessa oleva henkilöstö» määrärahoja ei ole käytetty kokonaan varainhoitovuonna 1998 hallintokaavion virkojen vajaatäytön vuoksi ((Ks. ME00012.)); on päättänyt tarkistuksen avulla: - vahvistaa neuvoston hyväksymän 6 viran määrän; muuntaa palkkaluokat (1 A2:sta A3:een, 1 A4:stä A5:een, 1 C3:sta C5:een) hallintomenojen järkeistämissääntöjen mukaisesti; - ottaa lukuun 100 kolmea virkaa vastaavat määrärahat (1 A3, 1 A5 ja 1 B5), kunnes oikeusasiamies on esittänyt yleisen toimintasuunnitelman sihteeristönsä rakenneuudistuksesta ja muutoksista; 25. Palauttaa mieleen varainhoitovuoden 1998 aikana käydyt keskustelut momentista 117 «Tukipalvelut»; on päättänyt tarkistuksen avulla ottaa 175 000 euron määrärahan lukuun 100; kehottaa oikeusasiamiestä esittämään ajan tasalle saatetun rahoitusselvityksen varainhoitovuodeksi 1999; III. Pääluokka IV - Tuomioistuin 26. Muistuttaa, että tuomioistuin oli pyytänyt 66 toimen perustamista erityisesti käännösosastoa varten ja että kiireisimmät pyynnöt koskivat oikolukijoita ja että neuvosto on hyväksynyt ainoastaan 10 LA-tointa; 27. Toteaa, että näiden pyyntöjen perusteella ei ole kuitenkaan mahdollista varmistaa, että ne kattavat kaikki tuomioistuimen tarpeet tai että ne perustuvat sen yksiköiden toiminnan yksityiskohtaisen analyysin pohjalta syntyneeseen suunnitelmaan; 28. Muistuttaa lisäksi pyytäneensä selvitystä tulkkauspalvelujen järjestämisestä; 29. Katsoo näin ollen, että tuomioistuimen pyynnöt olisi käsiteltävä yleissuunnitelman perusteella, jossa esitetään yksityiskohtainen analyysi tarpeista; kehottaa tuomioistuinta lisäksi esittämään vaihtoehtoisia ratkaisuja, joiden avulla olisi mahdollista sekä taata sen käsiteltävänä olevien asioiden sujuva hoitaminen että tasapainottaa käännettävien asiakirjojen kokonaismäärää; 30. On päättänyt tarkistuksen avulla viittä LA6-virkaa vastaavien määrärahojen ottamisesta varaukseen; IV. Pääluokka V - Tilintarkastustuomioistuin 31. Muistuttaa, että tilintarkastustuomioistuimen hallintokaavion vahvistamiseen vuoden 1997 korjaavassa ja täydentävässä talousarviossa ja vuoden 1998 talousarviossa liittyy asianmukainen määräraha lukuun 11 «Palveluksessa oleva henkilöstö», jotta tilintarkastustuomioistuin voisi ottaa palvelukseen henkilöstöä ja säilyttää hallintokaavionsa virkojen täyttöasteen kohtuullisella tasolla; 32. On päättänyt tarkistuksen avulla vahvistaa kiinteämääräiseksi perusvähennykseksi 3 prosenttia ja korottaa pysyvien virkojen palkkaluokkia seuraavasti: 2 C4:stä C3:een, 2 C3:sta C2:een, 2 C2:sta C1:een, 1 D2:sta D1:een; 33. Panee merkille tilintarkastustuomioistuimen kiinteistön laajennushankkeen, jonka rahoitusvaikutukset ulottuisivat nykyisiin rahoitusnäkymiin ja erityisesti vuosien 2000 - 2006 rahoitusnäkymiin; toteaa, että 4/5 hankkeen kokonaismenoista, joiden arvioidaan olevan 25 miljoonaa euroa, tulisi jälkimmäisten osalle; 34. Katsoo näin ollen, että olisi odotettava uuden toimielinten välisen sopimuksen tekemistä, ja kehottaa tilintarkastustuomioistuinta miettimään tämän hankkeen teknisiin näkökohtiin vaihtoehtoisia ratkaisuja 150-paikkaisen istuntosalin rakentamiselle ottaen huomioon, että Kirchbergissä on 2 muuta istuntosalia, jotka voisivat vastata sen tarpeita; 35. Kehottaa tilintarkastustuomioistuinta lisäksi antamaan asianmukaisia tietoja menettelystä, jota noudatetaan arkkitehtitoimistolta pyydettävän suunnitelman osalta, ja muista parametreistä, jotka otetaan huomioon ennen sopimuksen myöntämistä tämän tulkkikopein varustettavan uuden kiinteistön erityisluonteen vuoksi; 36. On päättänyt tarkistuksen avulla ottaa 5 miljoonan euron ja 100 000 euron määrärahan lukuun 100 momenttia 206 «Kiinteän omaisuuden hankinta» ja 208 «Muut kiinteän omaisuuden hankintaa tai kiinteistöjen rakennuttamista valmistelevat menot» varten; V. Pääluokka VI - Talous- ja sosiaalikomitea, alueiden komitea, yhteinen organisaatiorakenne 37. Muistuttaa, että Amsterdamin sopimuksessa poistettiin pöytäkirja nro 16 yhteisestä organisaatiorakenteesta, että tämä poisto merkitsee sitä, että talous- ja sosiaalikomitean sekä alueiden komitean talousarvioiden esitystapa ja käsittely tulee muuttumaan ja että tässä yhteydessä talous- ja sosiaalikomiteaa ja alueiden komiteaa kehotetaan tekemään hyvissä ajoin tämänhetkisen talousarviomenettelyn yhteydessä ehdotuksensa, jotka koskevat erityisesti henkilöstön tulevaa hallintoa; katsoo, että ehdotuksista tulisi käydä ilmi kyseisten toimielinten toimivaltaisten yksiköiden hyväksymät säännöt, joilla taataan talous- ja sosiaalikomitean sekä alueiden komitean henkilöstön johdonmukainen kohtelu perustuen talousarvion kurinalaisuutta noudattavaan ja henkilöstösääntöjen määräysten mukaiseen toimielinten väliseen kestävään yhteistyöhön; 38. Panee lisäksi merkille, että yhteisen organisaatiorakenteen määrärahoja ei ole käytetty kokonaan hallintokaaviossa hyväksyttyjen virkojen vajaatäytön vuoksi, ja on siksi päättänyt tarkistuksen avulla: - luokitella 1 pysyvän A3-viran pysyväksi A4-viraksi C-osassa «Yhteinen organisaatiorakenne»; - siirtää yhden pysyvän A7-viran C-osasta «Yhteinen organisaatiorakenne» B-osaan «Alueiden komitea»; - korottaa palkkaluokkia (2 LA7:stä LA6:een ja 2 C2:sta C1:een) C-osassa «Yhteinen organisaatiorakenne»; 39. Pitää välttämättömänä ottaa käyttöön talousarvion toteuttamista koskevat sisäiset säännöt sekä hyväksyä asianmukaiset säännökset, jotka koskevat jäsenten korvauksiin tarkoitettujen määrärahojen yksityiskohtaisia täytäntöönpanomääräyksiä; 40. On päättänyt tarkistuksen avulla ottaa kiinteämääräisen määrärahan lukuihin A-100 ja B-100 talousarvion alamomentteja A-1003 «Edustuskorvaukset», A-1006 ja B-1006 «Korvaukset, jotka kattavat toimielimen jäsenien toiminnasta aiheutuvat kulut» varten ja kehottaa talous- ja sosiaalikomiteaa ja alueiden komiteaa esittämään asiamukaiset säännökset; 41. Panee merkille, että talous- ja sosiaalikomitea on muuttanut sisäisiä rakenteitaan vähentämällä erikoistuneiden yksiköiden määrää yhdeksästä kuuteen, mutta toteaa kuitenkin, että tutkimusryhmien määrä on pysynyt ennallaan 165:ssä; 42. Kehottaa talous- ja sosiaalikomiteaa siksi selvittämään, miten tämä uudelleenjärjestely vaikuttaa sen neuvoa-antavien töiden yleiseen järjestämiseen (määrärahoihin ja henkilöstöön), ja on päättänyt tarkistuksen avulla ottaa varaukseen määrärahoja momenttia 250 «Kokoukset yleensä» varten; 43. Panee merkille alueiden komitean momentin B-250 «Kokoukset yleensä» toteuttamisen ja neuvoston asiaa koskevat keskustelut vuoden 1999 talousarvioesitystä laadittaessa; 44. On päättänyt tarkistuksen avulla lisätä tämän momentin määrärahoja 200 000 euroa; 45. Muistuttaa, että talous- ja sosiaalikomitea ja alueiden komitea ovat sitoutuneet ottamaan Belliard I- ja II -rakennukset käyttöönsä, että on käynnistetty neuvottelut rakennusten omistajan kanssa niiden ostomahdollisuudesta ja että neuvosto rajoitti vuoden 1999 talousarvioesitystä käsitellessään luvun C-102 «Varaus rakennusten käyttöönottoa varten» määrärahat 32 000 euroon varainhoitovuoden 1999 aikana tapahtuvia muuttoja varten; 46. Katsoo, että Belliard I- ja II -rakennuksia koskevien neuvottelujen päättymistä odotettaessa olisi osoitettava vuokrien ja muiden liitännäiskulujen maksamiseen riittävästi määrärahoja ((Ks. varainhoitoasetuksen 27 artikla.)); 47. Kehottaa lisäksi talous- ja sosiaalikomiteaa ja alueiden komiteaa tekemään parlamentin kanssa sopimuksen näiden vuokrien suorittamista koskevista yksityiskohdista ottaen huomioon, että 1.10.1998 ja 30.3.1999 välisen kuuden kuukauden ajanjakson vuokrat maksetaan Euroopan parlamentin talousarviosta; toteaa, että seuraavan ajanjakson, 1.4. - 31.12.1999, vuokriin ja muihin liitännäiskuluihin tarkoitetut määrärahat on otettu lukuun C-100 «Alustavat varaukset» lukua C-20 «Investoinnit kiinteään omaisuuteen, kiinteistöjen vuokraus ja liitännäiskulut» varten; 48. Katsoo, että Belliard I- ja II -rakennusten käyttöönotosta aiheutuu tilojen kunnostamiskuluja ja että Belliard I- ja II -rakennusten käyttöönotto on ensisijaista, mutta Atrium-rakennus voidaan tarvittaessa ottaa käyttöön myöhemminkin ottaen huomioon Ravenstein-rakennuskompleksin hylkäyssuunnitelma; toteaa lisäksi, että Belliard I- ja II -rakennusten kunnostamisesta esitetyn selvityksen jälkeen talous- ja sosiaalikomitea ja alueiden komitea ilmoittivat haluavansa käyttää rakennuksia myöhemmin yhdessä; 49. Korostaa tätä kehitystä ja kehottaa näin ollen talous- ja sosiaalikomiteaa ja alueiden komiteaa esittämään Belliard I- ja II -rakennuksia koskevan ajan tasalla olevan kunnostussuunnitelman; VI. Kaikki toimielimet 50. Muistuttaa, että Euroopan unionin toimielinten Europa-sivusto Internetissä kehitettiin Euroopan kansalaisten tiedonsaannin helpottamiseksi mutta se ei kuitenkaan mahdollista vuoropuhelua heidän kanssaan; pyytää siksi, että Europa-sivustosta tehtäisiin vuorovaikutteisempi, jotta saataisiin mahdollisimman pian aikaan toimielinten ja kansalaisten välinen vuoropuhelu; 51. Panee merkille, että kaikki toimielimet eivät ole hyväksyneet sisäisiä sääntöjä talousarvioidensa toteuttamisesta, kuten varainhoitoasetuksessa säädetään; panee merkille, että hallintotalousarvioiden toteuttamistavoissa on huomattavia eroja, vaikka kyseiset menot ovat samanlaisia; kehottaa kyseisiä toimielimiä korjaamaan tilanteen vuoden 2000 ennakkoarvioita hyväksyttäessä; kehottaa asiasta vastaavaa valiokuntaansa määrittelemään tarkemmin edellytykset, joissa toimielimet soveltavat määräyksiä, jotka kattavat toimet maksusitoumuksesta alkaen aina tosiasialliseen maksamiseen saakka; 52. Palauttaa mieleen, että vuoden 1998 talousarviota hyväksyttäessä se kiinnitti toimielinten huomion televiestintämarkkinoiden vapautumisesta mahdollisesti saataviin tariffietuihin ja että komissiota pyydettiin järjestämään toimielinten välinen tarjouskilpailu, jossa otetaan huomioon kaikkien toimielinten intressit; kehottaa komissiota esittämään yhdessä muiden toimielinten kanssa ennen vuoden 1999 talousarvioesityksen toista käsittelyä kertomuksen saavutetusta edistymisestä, tehdyistä sitoumuksista ja aloitteista, joita olisi toteutettava toimielinten välisellä tasolla; 53. Kehottaa puhemiestään välittämään tämän päätöslauselman asianosaisille yhteisön toimielimille ja elimille.